stanford-oval/wikipedia huggingface dataset:
הגביע הרוסי בכדורסל
משחקי הגמר

| שנה | זוכה | תוצאה | סגנית |
| --- | --- | --- | --- |
| 2000 | לוקומוטיב מינרלני וודי | 79–70 | ספרטק סנקט פטרבורג |
| 2003 | אוניקס קאזאן | 82–81 | צסק"א מוסקבה |
| 2004 | אוראל גרייט פרם | 105–99 | צסק"א מוסקבה |
| 2005 | צסק"א מוסקבה | 96–81 | אוניקס קאזאן |
| 2006 | צסק"א מוסקבה | 79–76 | חימקי מוסקבה |
| 2007 | צסק"א מוסקבה | 74–59 | אוניקס קאזאן |
| 2008 | חימקי מוסקבה | 85–67 | צסק"א מוסקבה |
| 2009 | אוניקס קאזאן | 81–60 | דינמו מוסקבה |
| 2010 | צסק"א מוסקבה | 80–74 | אוניקס קאזאן |
| 2011 | ספרטק סנקט פטרבורג | 80–53 | ניז'ני נובגורוד |
| 2012 | קרסניה קריליה סמרה | 84–62 | ספרטק פרימוריה ולדיווסטוק |
| 2013 | קרסניה קריליה סמרה | 86–80 | ספרטק סנקט פטרבורג |
| 2014 | אוניקס קאזאן | 66–45 / 93–76 | לוקומוטיב קובאן |
| 2015 | נובוסיבירסק | 81–78 | דינמו מוסקבה |
| 2016 | פארמה פרם | 95–65 | זניט סנקט פטרבורג |
| 2017 | נובוסיבירסק | 69–67 | סחאלין |
| 2018 | לוקומוטיב קובאן | 85–64 | ניז'ני נובגורוד |
| 2019 | פארמה פרם | 73–67 | ניז'ני נובגורוד |
| 2020 | סמרה | 66–63 / 86–69 | טמפ SUMZ UGMK |
| 2021 | טמפ SUMZ UGMK | 82–74 / 80-71 | ווסטוק-65 |
| 2022 | סמרה | 71:74, 75:80 | טמפ SUMZ UGMK |
| 2023 | ניז׳ני נובגורוד | 72:84 | זניט סנקט פטרבורג |
| 2024 | זניט סנקט פטרבורג | 55:64 | ניז׳ני נובגורוד |
זכיות לפי מועדון

| מועדון | זכיות | שנות זכייה | העפלה לגמר | שנות העפלה |
| --- | --- | --- | --- | --- |
| צסק"א מוסקבה | 4 | 2005, 2006, 2007, 2010 | 3 | 2003, 2004, 2008 |
| אוניק"ס קזן | 3 | 2003, 2009, 2014 | 3 | 2005, 2007, 2010 |
| סמרה | 2 | 2020, 2022 | – | – |
| לוקומוטיב קובאן | 2 | 2000, 2018 | 1 | 2014 |
| פארמה פרם | 2 | 2016, 2019 | – | – |
| נובוסיבירסק | 2 | 2015, 2017 | – | – |
| קרסניה קריליה סמרה | 2 | 2012, 2013 | – | – |
| ניז'ני נובגורוד | 1 | 2023 | 4 | 2011, 2018, 2019, 2024 |
| זניט סנקט פטרבורג | 1 | 2024 | 2 | 2016, 2023 |
| טמפ SUMZ UGMK | 1 | 2021 | 2 | 2020, 2022 |
| ספרטק סנקט פטרבורג | 1 | 2011 | 2 | 2000, 2013 |
| חימקי מוסקבה | 1 | 2008 | 1 | 2006 |
| אורל גרייט פרם | 1 | 2004 | – | – |
| ווסטוק-65 | – | – | 1 | 2021 |
| דינמו מוסקבה | – | – | 2 | 2009, 2015 |
| ספרטק פרימוריה | – | – | 1 | 2012 |
| סחלין | – | – | 1 | 2017 |
ראו גם

גביע ברית המועצות בכדורסל
הערות שוליים

↑  סמארה היא הזוכה בגביע הרוסי!, ‏12 במרץ 2020 (ברוסית)
↑  «Темп-СУМЗ-УГМК» в шаге от триумфа!
↑  Обладатель мужского Кубка России-2020/21 определится 13 марта
| כדורסל ברוסיה רוסיה |
| --- | --- | --- |
| ניהול | התאחדות הכדורסל הרוסית • קבוצות • מגרשי כדורסל • תחרויות |  |
| תחרויות ליגה | הליגה המאוחדת של VTB • ליגת המשנה הרוסית בכדורסל • ליגת הנוער המאוחדת של VTB |  |
| תחרויות ליגה לנשים | ליגת העל הרוסית בכדורסל נשים • ליגת המשנה הרוסית בכדורסל נשים |  |
| תחרויות גביע | הגביע הרוסי בכדורסל • הגביע הרוסי בכדורסל נשים |  |
| נבחרות | הנבחרת הלאומית (גברים) • הנבחרת הלאומית (נשים) |  |
דקדקגו

| --- | --- |


 סוג:  מנוע חיפוש
 סלוגן:  מנוע החיפוש שלא עוקב אחריך
 תקופת הפעילות:  25 בספטמבר 2008 – הווה (16 שנים) 
 מייסדים:  גבריאל ויינברג
 בעלות:  חברת DuckDuckGo, בע"מ.
 שירותים עיקריים:  חיפוש ממצאים באתרי אינטרנט
 הרשמה:  ללא (אבל ניתן ליצור קוד לצורך סנכרון הגדרות)
 שפות תכנות:  Perl, JavaScript, C 
 duckduckgo.com
 
דקדקגו (באנגלית: DuckDuckGo או בראשי תיבות: DDG) הוא מנוע חיפוש שמדגיש את הגנת פרטיות המשתמש ונמנע מיצירת "בועת פילטר" (באנגלית: Filter bubble) שמנחשת את אופי החיפושים הרלוונטיים למשתמש. דקדקגו נבדל ממנועי חיפוש אחרים בכך שהוא לא מתחקה אחר תוצאות המשתמשים, כמו גם, מאחזר את אותן תוצאות לכל המשתמשים שחיפשו מושג זהה ואינו נותן תוקף לשיקולים זרים בתוצאות החיפוש. יתרה מכך, דקדקגו מעדיף לאחזר מידע ממעט מקורות מידע איכותיים מאשר מהרבה מקורות מידע שאינם איכותיים. תוצאות החיפוש של דקדקגו הן קומפילציה של "בערך 50" מקורות מידע (duck.co). בין היתר, הוא מאחזר מידע מאתרי "מיקור המונים" (באנגלית: crowdsourcing) כמו ויקיפדיה, ממנועי חיפוש אחרים כמו: Yandex, Yahoo!, Bing ו-Yummly ומזחלן הרשת שלו עצמו, דקדקבוט (באנגלית: DuckDuckBot).
היסטוריה

דקדקגו הוקמה בשנת 2008 על ידי היזם גבריאל ויינברג. מטה החברה נמצא בפאולי (באנגלית: Paoli), פנסילבניה, אשר בפילדלפיה, ארצות הברית. שם החברה – מקורו – בשמו של משחק הילדים Duck, duck, goose. בעבר, דקדקגו מומנה על ידי ויינברג עצמו וכעת היא ממומנת על ידי פרסומות ושותפויות עם מספר חברות.
בספטמבר 2011, דקדקגו העסיקה את העובד הראשון שלה (MIXERGY). כעבור חודש, ה-Union Square Ventures השקיעה בדקדקגו. באפריל 2011, האתר אלכסה דיווח על גידול של 51% בשיעור המשתמשים במנוע החיפוש במהלך תקופה בת 3 חודשים. באותו זמן, ויינברג טען שהכנסותיו עומדות על 115,000 דולר ב-2011, בעוד שבחברה מועסקים 3 עובדים בלבד. נתוני תעבורת הרשת של מנוע החיפוש דקדקגו עצמו, הראו שבאוגוסט 2012 נרשמו 1,393,644 ביקורים באתר ליום; לעומת ממוצע של 39,406 ביקורים ליום באפריל 2010 (duckduckgo.com). עד מאי 2012, דקדקגו משך 1,500,000 משתמשים מדי יום.
בסוף שנת 2012 ה"וושינגטון פוסט" תיאר את תופעת הדקדקגו במילים:
המטרות הלא-שאפתניות של ויינברג הופכות אותו למתחרה מסוכן לשחקנים אחרים במרחב האינטרנט. דקדקגו יכול לעשות כמעט כל מה שגוגל או בינג לא יכולות לעשות מחשש לחבל במודל העסקי שלהן; ואם הגולשים יגיעו למסקנה שהם אוהבים את דקדקגו יותר, ויינברג יוכל "להביס" את השחקנים הגדולים, מבלי מאמץ אמיתי.
בעקבות עדכון מדיניות הפרטיות של חברת "גוגל" ב-1 במרץ 2012, שכלל איחוד מידע של משתמשים מהשירותים שונים שהיא מספקת, הוא החל לקבל המלצות בעיתונות, והפופולריות של "דקדקגו" גדלה. בתגובה רכשה גוגל את הדומיין Duck.com והפנתה אותו ל-google.com. בשנת 2018, לאחר תלונות מתמשכות, הסכימה גוגל להעביר את הדומיין ל"דקדקגו".
ביוני 2013 קיבלה "דקדקגו" דחיפה נוספת, בעקבות חשיפת תוכנית הביון פריזמה שמפעילה הסוכנות לביטחון לאומי (NSA) של ארצות הברית מאז 2007.
ביולי 2019 דיווח מייסד החברה גבריאל ויינברג כי היא גייסה מאז הקמתה רק 13 מיליון דולר, אך היא רווחית ומעסיקה 55 עובדים בלבד.
בשנת 2021, החל קהל המאמינים של תאוריית הקשר QAnon לפנות ל"דקדקגו" כחלופה מומלצת "גוגל". בטענה ש"גוגל" מצנזרת תוצאות חיפוש. אך בעקבות הפלישה הרוסית לאוקראינה הודיע מנוע החיפוש כי אתרים המזוהים עם התקשורת הממלכתית הרוסית ידורגו נמוך יותר בתוצאות החיפוש שלו, וספג ביקורת מחוגי הימין הקיצוני בארצות הברית.
מאפייני מנוע החיפוש

דקדקגו בנוי בעיקרו על חיפוש API ממספר ספקים ולכן הוא אופיין כמנוע חיפוש "היברידי". עם זאת, דקדקגו מפיק עמודי תוכן משל עצמו. חלק מקוד המקור של מנוע החיפוש הוא תוכנה חופשית הממוקמת בשירות האחסון של GitHub תחת רישיון crunchbase.com) Apache 2.0). מנוע החיפוש כתוב בשפת Perl ומורץ על ידי nginx, FreeBSD ו-Linux (אתר קהילת המשתמשים של DuckDuckGo).
כמנוע חיפוש שחרת על דגלו את פרטיות המשתמש, דקדקגו אינו מאחסן כתובות IP, אינו הופך מידע על המשתמש לאלוגריתמים ומשתמש ב"עוגיות" רק כשיש צורך. פועל יוצא הוא שמנוע החיפוש אינו אוסף ואינו משתף את המידע הפרטי על המשתמש. דקדקגו אמנם משתמש באלוגריתמים בנוגע למונחי החיפוש שנעשה בהם שימוש, ושומר את כל שאילתות החיפוש של המשתמש, אך לא בצורה שמאפשרת לזהות את מבצע השאילתה. כלומר, אם המשתמש ביקר באתר מסחרי, דקדקגו לא יראה מודעות פרסום הקשורות לחיפושים הקודמים שלו. בהתאם לכך, מודעות הפרסום המוצגות במנוע החיפוש מבוססות על שאילתות החיפוש בלבד. דקדקגו לא עוקב אחר המשתמש בין אם הוא במצב של גלישה פרטית ובין אם לאו (duckduckgo.com). איכות תוצאות החיפוש השתפרה על ידי מחיקת תוצאות של חברות שהן "טחנות תוכן" (באנגלית: Content farm או Content mill).
מאפייני מנוע החיפוש > תכונות

הפורמט הפשטני והפרקטי של דקדקגו השתנה מיום הקמתו וב-21 במאי 2014, הושקה גרסה מחודשת שלו שהתמקדה בתשובות חכמות והציגה מראה מתוחכם יותר. הגרסה החדשה כללה שיפורים רבים חדשים כמו תמונות, חיפוש מקומי, הצעות חיפוש אוטומטיות, מזג אוויר, מתכונים ועוד.
דקדקגו מציג תוצאות מידיות, המופיעות בחלק העליון של דף החיפוש. אלה מכונות גם zeroclickinfo, שכן כוונתן לספק למשתמש את מה שהוא חיפש בדף התוצאות עצמו, כך שהוא לא יצטרך להקליק על התוצאות. פלטפורמת ה"תשובות המידיות", נקראת דקדקהאק (באנגלית: DuckDuckHack). המשתמש יכול לפתח את התשובה המידית שקיבל ולהמשיך לנתב את החיפוש באופן אינטראקטיבי על ידי שינוי המבנה של מנוע החיפוש. בפברואר 2017 היו 1190 תשובות מידיות פעילות (אתר קהילת המשתמשים של DuckDuckGo).
בדקדקגו המשתמש יכול להתאים את מנוע החיפוש לפי צרכיו האישיים, בשל היותו בנוי על קוד פתוח. אפשר לשנות את מראה מנוע החיפוש על ידי בחירה באחת מתוך 6 ערכות נושא אפשריות וכן לשנות את סגנון הכתב, רוחב הדף וכו'. כמו כן, למשתמש ישנה האפשרות להסתיר את הפרסומות במנוע החיפוש. דקדקגו גם מציע אפשרות להתאים את החיפוש לפי אזור מסוים ולשמור את הגדרות החיפוש בענן באמצעות סיסמה ולטעון את אותן ההגדרות בכל מחשב בעזרת שימוש באותה סיסמה. מעבר לכך, תוצאות החיפוש מסווגות לפי קטגוריות וכך נחסך זמן רב עבור המשתמש. אין עימוד של תוצאות החיפוש ואפשר לראות את כולן על ידי גלילה למעלה ולמטה של הדף. זהו יתרון משמעותי לאור ממצאיו של מחקר שהראה כי רק 5% מהמשתמשים בעולם, מבקרים בעמודים שמעבר לעמוד מס' 4 בדפי התוצאות. דקדקגו מציע גם קיצורי מקלדת. למשל, בעזרת מקשי j ו-k אפשר לדלג בין התוצאות. באוגוסט 2010, דקדקגו הוסיף למנוע החיפוש שלו אפשרות לחיפוש אנונימי דרך רשת השירותים הנסתרים של Tor.
אחד הפיצ'רים העיקריים של דקדקגו הוא פקודות "!Bang", שנותנות למשתמש את היכולת לחפש בקלות ובנוחות באתרים ספציפיים – בעזרת שימוש במנוע החיפוש של האתר עצמו, באם הוא קיים וזמין. לדוגמה, שאילתת החיפוש המשלבת את מילת המפתח !a, תאחזר באופן מידי תוצאות מאתר Amazon. המשתמש יכול ליצור מילת מפתח משלו לחיפוש מסוים ואפשר לכותבן לפני או אחרי נושא החיפוש. לדקדקגו – פיצ'ר המציג את הפרופיל של חברים ברשת חברתית מסוימת בעזרת הקלדת שם המדיה בתוך גרשיים כאשר לפניה סימן @ (לדוגמה: '‎@VivekSonchhatra').
קבילות מנוע החיפוש

לזכותו של דקדקגו נרשמו מספר הישגים בעצם הוספתו כמנוע חיפוש מובנה בדפדפנים וסביבות הפעלה ספורים - לעיתים, על חשבון מנועי חיפוש ותיקים יותר ופופולריים: בסוף 2010, Trisquel, Linux Mint ו-Midori, הגדירו את דקדקגו כברירת המחדל של מנוע החיפוש שלהם. באוגוסט 2013, GNOME שינתה את מנוע ברירת המחדל שלה מגוגל לדקדקגו ובמרץ 2014, Pale Moon כלל את דקדקגו כמנוע חיפוש מובנה והציג אותו בדף הבית שלו. בנובמבר 2014, Mozilla הוסיף את דקדקגו כאפשרות חיפוש בדפדפן FireFox 33.1. ההישג המשמעותי ביותר היה אולי כשב-2014 אפל הודיעה כי דקדקגו ייכלל כאפשרות חיפוש בשתי מערכות ההפעלה: IOS8 וגם OS X Yosemite.
קבילות מנוע החיפוש > ביקורת נגד מנוע החיפוש

ביוני 2013, דקדקגו דיווח על עליה משמעותית בתעבורת הרשת שלו; על פי חשבון הטוויטר של האתר, ביום שני ה-14 ביוני 2013, נעשו בו 3 מיליון חיפושים ישירים ליום. יש המייחסים נתונים אלה למודעות הגואה לפיקוח הממשלתי האמריקני על החיפושים באינטרנט. על אף הגידול בהיקף השימוש במנוע החיפוש יש הטוענים כי "הוא לא גדל מספיק כדי לשקף שינוי מוחשי מצד ציבור המחפשים" וכן כי "לאף אחד לא אכפת מחיפוש 'פרטי'". מנגד, יש הטוענים כי תפיסה זו מוטעית דווקא בגלל העלייה בתעבורת הרשת של דקדקגו וכן בהתחשב בכך שהיה מחסור במודעות נרחבת לקיומו.
נתוני תעבורת רשת

ב-23 במרץ 2015, לראשונה בהיסטוריה של מנוע החיפוש, דקדקגו אחזר יותר מ-9 מיליון חיפושים. באותו חודש, מנוע החיפוש גם אחזר למעלה מ-250 מיליון תוצאות שהיה לשיא נוסף שרשמה החברה (duckduck.com). בספטמבר 2016, מנוע החיפוש צבר 4 מיליון כניסות ליום.
נכון לפברואר 2021, מנוע החיפוש מקבל בממוצע כ-100 מיליון שאילתות מדי יום.
הדו"ח היומי

| --- | --- |

 סוגה:  אקטואליה, פנאי ובידור
 יוצרים:  רשת
 מנחים:  קובי מחט   טילטיל  מחליפים: מושיק גלאמין   מאיה בצלאל-עסיס   שיר מורנו   מנחים לשעבר:   יעל בר זוהר (מאי 2018 - 2021)   ירדן הראל (2018-2022)
 משתתפים:  פאנל "האחיינים" ואורחים באולפן
 ארץ מקור:  ישראל ישראל
 שפות:  עברית
 הפקה
 אתר צילומים:  אולפני "רשת", רמת החייל
 אורך פרק:  60 דקות
 שידור
 רשת שידור:  ערוץ 13
 פורמט (תמונה):  16:9
 תקופת שידור מקורית:  מאי 2018 – הווה
 קישורים חיצוניים
 אתר רשמי
הדו"ח היומי (נקראת גם הדו"ח היומי VIP בעונות VIP של "האח הגדול" ושל "הישרדות") היא תוכנית מגזין יומית בנושא תוכניות מציאות ("הישרדות" ו"האח הגדול") ובנושאי תרבות, בהנחיית קובי מחט, ששודרה החל מהעונה ה-9 של "האח הגדול" בערוץ 13. התוכנית ירדה מהאוויר ב-2020 בעקבות קיצוצים בערוץ, וחזרה לשידור ב-2021
מבנה התוכנית

המגזין עוקב אחרי מה שקורה בכל יום בבית האח הגדול ומחוצה לו. בכל תוכנית מתארחים דיירי עבר שונים או אישיות מפורסמות המשמשים כפאנליסטים הנקראים "אחיינים". כאשר משודר המגזין במהלך עונה של "האח הגדול" מתראיין מודח מהתוכנית שהודח יום קודם לתוכנית.
היסטוריה

המגזין עלה במאי 2018 עם עליית העונה התשיעית של "האח הגדול" והראשונה ברשת 13. בכך הוא החליף למעשה את התכנית "הערב", שהוגשה גם כן על ידי מחט ובר זוהר וירדה עקב רייטינג נמוך מהמצופה.
לאחר סיום העונה התשיעית של "האח הגדול" המשיך המגזין להיות משודר ועסק כול כולו בעיניי התרבות והבידור בישראל.
בעקבות עליית עונת ה-VIP השלישית של "האח הגדול" שונה שם המגזין ל"הדו"ח היומי VIP" ולאחר סיום העונה שונה השם בחזרה.
בעקבות מיזוג רשת וערוץ עשר, החל מ-16 בינואר 2019 עברה המגזין מהשעה 15:30 לשעה 15:00 על מנת להישאר באורך של שעה.
החל מה-22 באוקטובר 2019 עברה לשדר בשעה 16:00 כדי להחליף את הכל כלול שיצאה לפגרה.
החל מחודש נובמבר 2019 משודרת התוכנית בשעה 16:10, כאשר התוכנית טרמינל עברה לשדר ב-15:30, "כותרות היום" משודרת מ-16:00, ואילו מיד לאחר "הדו"ח היומי" משודרת "החדשות עם יעקב אילון" ב-16:55.
שידורה של התוכנית הופסק ב-7 באפריל 2020 בעקבות קיצוצים ברשת 13.
ב-2021, חזרה התוכנית לשידור אחרי שנה של הפסקה, ומשודרת לפני חדשות היום
הדום הקרח וגנר

| --- | --- |
אין תמונה חופשית
 מידע כללי
 על שם:  ריכרד וגנר 
 מיקום:  אזור הברית האנטארקטית 
 קואורדינטות:  69°28′00″S 72°38′00″W﻿ / ﻿69.4667°S 72.6333°W﻿ / -69.4667; -72.6333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההדום הקרח וגנר(למפת חצי האי האנטארקטי רגילה) בסיס חנרל ברנרדו אוהיגינס ריקלמההדום הקרח וגנר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח וגנר(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהדום הקרח וגנר
 
הדום הקרח וגנר או קרחון ההדום וגנר (באנגלית: Wagner Ice Piedmont) הוא הדום קרח המתנשא מעל החלק הדרום-מערבי של האי רוטשילד בסמוך לאי אלכסנדר, שבאנטארקטיקה.
אורכו של הדום הקרח 17 קילומטרים (בכיוון צפון-מערב - דרום-מזרח); ורוחבו 7 קילומטרים.
היסטוריה > גילוי ומיפוי הדום הקרח

הדום הקרח התגלה מן האוויר וצולם מהאוויר על ידי השירות האנטארקטי של ארצות הברית בשנת 1940, אך לא מופה על ידי השירות האנטארקטי.
הדום הקרח מופה לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948).
המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960.
היסטוריה > מקור השם

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה.
הדום הקרח נקרא על שמו של המלחין הגרמני ריכרד וגנר; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.
לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, , USGS
הגביע הרוסי בכדוריד נשים

| --- | --- |
 ענף:  כדוריד נשים
 תאריך ייסוד:  2006
 ארגון מפעיל:  פדרציית הכדוריד הרוסית
 מדינות משתתפות:  רוסיה רוסיה
 יבשת:  מזרח אירופה
 זוכה:  צסק"א מוסקבה (3 זכיות)
 הכי הרבה זכיות:  רוסטוב-דון (11)
 
הגביע הרוסי בכדוריד נשים (ברוסית: Кубок России по гандболу среди женщин) הוא טורניר שנתי בכדוריד, הנערך בקרב מועדוני נשים שמשתתפים באליפות רוסיה ובתחרויות לאומיות בענף.
הגביע נערך מדי שנה מאז 2006.
פורמט

תנאי וחוקי הגביע הרוסי נקבעים על ידי משרד הספורט של הפדרציה הרוסית ופדרציית הכדוריד הרוסית. כל קבוצה יכולה לכלול מקסימום 34 איש, כולל עשרים ושמונה ספורטאים (מתוכם רק חמישה יכולים להיות זרים, בעוד שרק שלושה יכולים להיות במגרש במהלך המשחק), שני מאמנים, רופא, מטפל בעיסוי, ראש הקבוצה ומנהלה.
תנאי מוקדם להשתתפות בגביע הוא החזקת קבוצת ספורט נוער שמשתתפת באליפות הנוער בכדוריד. הטורניר נערך בשני שלבים: שלב מוקדם על פי מערכת הפלייאוף עם טורניר פיינל-פור ומשחק גמר במהלכו משתתפות ארבע קבוצות. המקומות בטורניר נקבעים על פי המספר הגבוה ביותר של הנקודות שנרשמו בכל משחק: שתי נקודות מוענקות על ניצחון, אחת על תיקו. במקרה של נקודות שוות למספר קבוצות, המקומות נקבעים על פי המספר הגבוה ביותר של הנקודות והפרש השערים הטוב ביותר.
הזוכות

| 0 | 1 | 2 | 3 | 4 |
| --- | --- | --- | --- | --- |
| עונה | גמר | זוכה | פיינליסטית | מקום שלישי |
| 2005/06 | טוליאטי | לאדה טוליאטי | זבזדה זווניגורוד | אסטרחנוצ'קה |
| 2006/07 | רוסטוב על הדון | רוסטוב-דון | לאדה טוליאטי | קובאן קרסנודאר |
| 2007/08 | רוסטוב על הדון | רוסטוב-דון | לוץ' מוסקבה | — |
| 2008/09 | רוסטוב על הדון | זבזדה זווניגורוד | לאדה טוליאטי | דינמו וולגוגרד |
| 2009/10 | זווניגורוד | זבזדה זווניגורוד | רוסטוב-דון | לאדה טוליאטי |
| 2010/11 | רוסטוב על הדון | זבזדה זווניגורוד | רוסטוב-דון | קובאן |
| 2011/12 | רוסטוב על הדון | רוסטוב-דון | זבזדה | לאדה טוליאטי |
| 2012/13 | רוסטוב על הדון | רוסטוב-דון | זבזדה זווניגורוד | לאדה טוליאטי |
| 2013/14 | זווניגורוד | זבזדה זווניגורוד | קובאן קרסנודאר | לאדה טוליאטי |
| 2014/15 | רוסטוב על הדון | רוסטוב-דון | לאדה טוליאטי | זבזדה זווניגורוד |
| 2015/16 | אסטרחן | רוסטוב-דון | אסטרחנוצ'קה | קובאן |
| 2016/17 | רוסטוב על הדון | רוסטוב-דון | קובאן קרסנודאר | אסטרחנוצ'קה |
| 2017/18 | רוסטוב על הדון | רוסטוב-דון | קובאן | אסטרחנוצ'קה |
| 2018/19 | רוסטוב על הדון | רוסטוב-דון | לאדה טוליאטי | זבדה זווניגורוד |
| 2019/20 | מוסקבה | רוסטוב-דון | צסק"א מוסקבה | קובאן |
| 2020/21 | רוסטוב על הדון | רוסטוב-דון | לאדה טוליאטי | אסטרחנוצ'קה |
| 2021/22 | קרסנודאר | צסק"א מוסקבה | רוסטוב-דון | זבזדה זווניגורוד |
| 2022/23 | טוליאטי | צסק"א מוסקבה | לאדה טוליאטי | רוסטוב-דון |
| 2023/24 | רוסטוב על הדון | צסק"א מוסקבה | רוסטוב-דון | דינמו סינארה וולגוגרד |
כמות מדליות

| # | מועדון |  |  |  | סך הכל |
| --- | --- | --- | --- | --- | --- |
| 1. | מחוז רוסטוב רוסטוב-דון (רוסטוב על הדון) | 11 | 3 | 0 | 14 |
| 2. | מחוז מוסקבה זבזדה (זווניגורוד) | 4 | 3 | 3 | 10 |
| 3. | מוסקבה צסק"א (מוסקבה) | 3 | 1 | 0 | 4 |
| 4. | מחוז סמרה לאדה (טוליאטי) | 1 | 5 | 5 | 11 |
| 5. | מחוז קרסנודאר קובאן (קרסנודאר) | 0 | 3 | 4 | 7 |
| 6. | מחוז אסטרחן אסטרחנוצ'קה (אסטרחן) | 0 | 1 | 4 | 5 |
| 7. | מוסקבה לוץ' (מוסקבה) | 0 | 1 | 0 | 1 |
| 8. | מחוז וולגוגרד דינמו (וולגוגרד) | 0 | 0 | 2 | 2 |
הדיוויזיה ה-346 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  21 בספטמבר 1942 – אפריל 1945 (כשנתיים)
 מלחמות:  מלחמת העולם השנייה
 פיקוד
 מפקדים:  ראו בהמשך
 
הדיוויזיה ה-346 (בגרמנית: 346. Infanterie-Division), הייתה דיוויזיה של הוורמכאט במהלך מלחמת העולם השנייה.
היסטוריה

הדיוויזיה הוקמה ב-21 בספטמבר 1942, והועמדה תחת פיקוד אריך דיסטל. הדיוויזיה הוצבה בצרפת כחלק מהארמייה השביעית, ובפברואר 1944 נשלחה לצפון צרפת כחלק מהארמייה ה-15. במהלך המערכה בנורמנדי לחמה הדיוויזיה כחלק מהקורפוס ה-86 במסגרת ארמיית הפאנצר החמישית, ובספטמבר 1944 היא נשלחה להולנד, שם לחמה במהלך מבצע מרקט גארדן כחלק מהקורפוס ה-67 במסגרת הארמייה ה-15. לאחר מכן לחמה הדיוויזיה בהולנד כחלק מהארמייה ה-25 ומארמיית הצנחנים הראשונה, ובאפריל 1945 הושמדה הדיוויזיה.
מפקדים

אריך דיסטל (21 בספטמבר 1942 - 16 באוקטובר 1944)
ולטר שטיינמילר (16 באוקטובר 1944 - 1 בפברואר 1945)
גרהרד לינדר (1 בפברואר 1945 - אפריל 1945)
ה'צ"ז

ה'צ"ז (5097)  היא שנה עברית  אשר  החלה ביום א' בתשרי, אור ל-7 בספטמבר 1336 (לפי הלוח היוליאני, שהיה נהוג אז), והסתיימה ביום כ"ט באלול, 27 באוגוסט 1337. שנה מסוג זשג, איננה מעוברת, ואורכה 355 ימים. זו שנה ראשונה לשמיטה.
לפי ההלכה, בשנת ה'צ"ז מתחיל מחזור חמה בן 28 שנים, ולכן מברכים את ברכת החמה.
אירועים

ו' בתשרי – הושלמה כתיבתו של "ילקוט תלמוד תורה", לקט מדרשים שערך רבי יעקב סקילי
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ברכת החמה ביום רביעי כ"ג בניסן - 26 במרץ 1337 (לפי הלוח היוליאני, שהיה נהוג אז).
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
האגודה הבין-לאומית לסרטי הנפשה

| --- | --- |
 תחום:  other voluntary membership organizations (France) 
 מדינה:  צרפת 
 מטה הארגון:  סוורייה 
 תקופת הפעילות:  1960–הווה (כ־64 שנים) 
 asifa.net
 
האגודה הבין־לאומית לסרטי הנפשה (באנגלית: The International Animated Film Association, בצרפתית: Association Internationale du Film d'Animation, בראשי תיבות: ASIFA, בעברית: אסיפ"א) היא ארגון בין־לאומי ללא מטרות רווח שהוקם בשנת 1960 באנסי, צרפת, על ידי אמני ההנפשה הידועים ביותר באותה תקופה כמו האנימטור הקנדי, נורמן מקלארן (אנ') שהיה נשיאה הראשון של האגודה.
האגודה הוקמה לטיפוח ולקידום האמנות, המלאכה ומקצוע ההנפשה. מטרות האגודה הן:
קידום הזדמנויות עבור אנשי מקצוע ההנפשה, שיתוף מידע ויצירת רשת קשרים ברחבי העולם באמצעות הפרסומים והתקשורת הציבורית של הארגון.
האגודה עוסקת בקיום ושמירה על זכויות האנימטורים ואמנות ההנפשה על ידי קידום, חינוך, שיתוף פעולה וסיוע לאחרים.
האגודה מקדמת שלום והבנה הדדית באמצעות האינטרס המאוחד של אמנות ההנפשה, באמצעות סדנאות, כנסים, פרסומים ופרויקטים עולמיים.
פעילות האגודה > יום ההנפשה הבין־לאומי

אסיפ"א נמצאת בחזית יום ההנפשה הבין־לאומי בכל 28 באוקטובר, ומאפשרת חילופי סרטים ברחבי העולם ומעודדת חגיגות של אמנות האנימציה בכל סניף מקומי.
פעילות האגודה > פרס אסיפ"א

החל משנת 1985 האגודה מעניקה את פרס איספ"א (ASIFA Prize) עבור ההישגים הבולטים באמנות ההנפשה. פרס אסיפ"א מוענק מדי שנה לאנשים או ארגונים אשר תרמו תרומה משמעותית וחדשנית לקידום ושימור אומנות ההנפשה. במהלך השנים היו שנים שהפרס הוענק למספר זוכים (1986, 1987, 1989, 1990, 2000, 2004) והיו שנים שהפרס לא הוענק כלל (1997, 2003, 2005, 2010, 2015). פרס מוכר בין־לאומי זה ממלא תפקיד חשוב בקהילת ההנפשה הבין־לאומית.
פעילות האגודה > קבוצת סדנאות הנפשה

קבוצת סדנאות האנימציה הבין־לאומית (The Animation Workshop Group - AWG) היא קבוצה של אמנים-מורים המאמינים כי אנימציה יכולה לעזור לילדים לבטא את היצירתיות שלהם ולספר את הסיפורים שלהם. קבוצת סדנאות האנימציה החלה את פעילותה הבין־לאומית בשנת 1971. מדי שנה, ילדים ב־23 מדינות ובארבע יבשות יוצרים אנימציות המבוססות על נושא משותף. ברחבי העולם מתקיימות למעלה מ־30 סדנאות ילדים של אסיפ"א, בהן הילדים נעזרים ביצירת סרטי אנימציה לסיפור סיפורם. המדריכים בסדנאות הם אנימטורים ממדינות שונות, וחלק מההפקות הן שיתוף פעולה בין כמה מדינות. לפיכך דורות חדשים מתוודעים לאנימציה מבפנים, בין אם הם הופכים בעצמם לאנימטורים או לקהל סלקטיבי והם מתוודעים להבנה בין־לאומית בתהליך. נושא הפרויקט הנוכחי הוא "סיפור מצחיק", שנועד לגרום לבני נוער במחנות פליטים או בבתי חולים להביע סיפור הומור אישי באמצעות אנימציה.
פעילות האגודה > אסיפ"א ופסטיבלי סרטי ההנפשה הבין־לאומיים

פסטיבל סרטי ההנפשה הראשון בעולם קיבל השראה מפסטיבל הקולנוע בקאן שבו הוצגו לראשונה סרטי אנימציה קצרים. פסטיבל סרטי האנימציה הבין-לאומי אנסי (אנ') בצרפת, התבסס על רעיון זה. אסיפ"א הייתה קשורה קשר הדוק לארגון פסטיבל אנסי הראשון, חברי מועצת אסיפ"א היו האורחים המכובדים והערותיהם ועצותיהם כובדו על ידי הפסטיבל. אסיפ"א, בתקופות אלה לפני האינטרנט, מילאה גם תפקיד חשוב בקידום הפסטיבל ברחבי העולם באמצעות חבריה הבין־לאומיים וכתב העת המודפס הראשון בנושא אנימציה. בין השנים 1966-1961 פורסם בפריס על ידי פייר ברבין, שכותרתו "עלון רבעוני של אסיפ"א" ("Bulletin trimestriel de liaison de l'ASIFA"). כל המאמרים היו בשלוש השפות צרפתית, אנגלית ורוסית.
הפסטיבלים שימשו כגשר בין המזרח למערב. הפסטיבל הראשון במזרח התקיים בפסטיבל מאמאיה ברומניה בשנת 1966, אך סגר את שעריו אחרי אירוע שלישי בשנת 1970, בעקבות בעיות תקציב. בשנת 1972, נוסד פסטיבל סרטי האנימציה בזאגרב (אנ'), בקרואטיה. זאגרב ואנסי סימלו בצורה זו את רוח אסיפ"א לחבר בין מזרח למערב בתקופה של המלחמה קרה. שני הפסטיבלים נחשבו לחשובים לתקופתם עבור האנימטורים, יוצרי הסרטים, העיתונאים, הסטודטים והקהל הרחב. בתקופה זו, איספ"א החלה לתת חסות לפסטיבלים שהוגדרו מחדש כפסטיבלי איספ"א בהתאם למערכת כללים של איספ"א.
לאחר הקמתן של אנסי וזאגרב, הצורך בפסטיבלי אנימציה בין־לאומיים ודו־שנתיים ביבשות אחרות הלך וגדל. פסטיבלי איספ"א אורגנו בשנת 1975, פסטיבל האנימציה הבין־לאומי באוטווה (אנ') בקנדה, בשנת 1979 בוארנה, בולגריה שסגר את שעריו בשנת 1989 לאחר חמישה אירועים דו־שנתיים ובשנת 1985, פסטיבל האנימציה הבין־לאומי בהירושימה (אנ') ביפן.
בנוסף לפסטיבלי אסיפ"א הבולטים שהוזכרו לעיל, פסטיבלי אנימציה בין־לאומיים אחרים מילאו תפקיד גם בפריחה של אנימציה עצמאית מהעשורים הראשונים לקיומה של אסיפ"א. רבים מפסטיבלים אלה שומרים על מוניטין ותרומה אינטלקטואלית לאמנות האנימציה.
הפסטיבלים הם: פסטיבל סרטי אנימציה בין־לאומיים בשטוטגרט, גרמניה, נוסד בשנת 1982; פסטיבל האנימציה באוטרכט, הולנד, נוסד בשנת 1985; פסטיבל אנימה מונדי (ANIMA MUNDI) התקיים הן בריו דה ז'ניירו והן בסאו פאולו, ברזיל, נוסד בשנת 1993; ופסטיבל FANTOCHE, בבאדן, שווייץ, שנוסד בשנת 1995. החל משנות ה־90 של המאה ה־20 החלו להיתפתח שפע של פסטיבלים ברחבי העולם וליוצרי תעשיית הסרטים היה מבחר אירועים רב שבהם הם יכלו להציג את יצירתם וליצור קשרים. בעידן של גישה דיגיטלית קלה למדיה, במאה ה־21, פסטיבל הסרטים ממלא עדיין תפקיד מהותי במתן מקום פיזי לקבל השראה מרוכזת מסרטי אנימציה חדשים המוצגים באיכות הגבוהה ביותר בנוכחות קהל רב. אבל אולי חשוב לא פחות הוא החברות המתמשכת בין אנימטורים וקשרים מקצועיים שיכולים להתרחש רק עם יחסי גומלין פנים אל פנים.